open-index/open-wikipedia-markdown huggingface dataset:
Tatra T90

**Tatra T90** oli Tatran valmistama henkilöauto, josta valmistettiin vain kaksi prototyyppiä vuonna 1935. Auto oli poikkeuksellinen, sillä se oli virtaviivaisista Tatroista ainoana etumoottorinen.

## Suunnittelu

Autossa oli sovellettu 1930-luvun Tatroille ominaista aerodynaamista muotoilua. Muista virtaviivaisista Tatroista poikkeavan T90:stä tekee kuitenkin sen etumoottorisuus. Ei tiedetä tarkkaan mihin segmenttiin auto oli tarkoitettu. On pidetty mahdollisena että se oli suunnattu vaihtoehdoiksi asiakaskunnalle joka vierasti T77:n takamoottorisuutta. Toisaalta se saattoi olla suunniteltu seuraajaksi vanhentuneelle T52:lle.

## Teknisiä tietoja

### Moottori

Autossa oli eteen asennettu kahdella kannen yläpuolisella nokka-akselilla varustettu nelisylinterinen bokserimoottori, joka oli peräisin T82-sotilaskuorma-autosta. Siinä oli Magnetonin valmistama sähköinen sytytysjärjestelmä. Sähköjärjestelmä oli 12-volttinen.

Moottori oli auton kokoon nähden alimitoitettu; auton huippunopeus oli vain 110 km/h, mikä oli jo 1930-luvulla alhainen tämän luokan autoissa. Joidenkin tietojen mukaan siihen oli ollut alun perin tarkoitus asentaa kuusisylinterinen bokserimoottori jonka suunnittelu olisi kuitenkin jostain syystä keskeytetty.

### Voimansiirto ja alusta

Moottorin takana oli kuiva yksilevyinen kytkin, josta voima välittyi neliportaisen vaihteiston kautta heilurityyppisellä erillisjousituksella varustetulle taka-akselille. Akseli oli jousitettu poikittain asennetulla, puolielliptisellä lehtijousella. Myös edessä oli heiluriakseli, jonka jousituksena oli poikittain asennettu, puolielliptinen lehtijousi.

Runkorakenteena oli keskusputkirunko. Jarruina oli hydraulisesti toimivat rumpujarrut. Seisontajarru oli mekaanisesti toimiva ja vaikutti takapyöriin.

## Valmistuneet yksilöt

Valmistuneista kahdesta prototyypistä toinen on tallella Tatran museossa Kopřivnicessa. Toinen yksilö, jossa oli Sodomkan valmistama kori, lähetettiin Pariisin autonäyttelyyn 1935, johon sen jäljet päättyvät. Väitetään että auto olisi tämän jälkeen myyty.

## Lähteet

## Aiheesta muualla

*Teknisiä tietoja ja kuvia  ja
Rudolf Schoeller

**Rudolf Schoeller** (27. huhtikuuta 1902 Düren, Nordrhein-Westfalen, Saksa – 7. maaliskuuta 1978 Grabs, Sankt Gallen, Sveitsi) oli sveitsiläinen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän keskeytti kilpailussa, eikä saavuttanut pisteitä. Schoeller oli Ecurie Espadonin jäsen.
Vern Schuppan

**Vernon "Vern" Schuppan** (s. 19. maaliskuuta 1943) on entinen australialainen F1-kuljettaja. 

## Formula 1
Schuppan osallistui kolmeentoista F1-osakilpailuun kausilla 1972, 1974–1975 ja 1977. Schuppanin debyyttikisaviikonloppu oli Belgian GP 1972, mutta hän ei startannut kilpailuun. Parhaimmillaan F1-uralla Schuppan sijoittui seitsemänneksi Saksan GP:ssä 1977.MM-pisteitä Schuppan ei saavuttanut. Schuppan hylättiin kaksi kertaa.

## Muut Formula -sarjat
Schuppan osallistui myös useisiin MM-sarjaan kuulumattomiin kilpailuihin. Hän voitti Macaon Grand Prix'n vuosina 1974 ja 1976. Indianapolis 500 -kilpailussa Schuppan ajoi viisi kertaa kausina 1976–1977, 1979 ja 1981–1982. Vuoden 1981 kilpailussa hän nousi sijoittui lopulta kolmanneksi.
 Kotimaassaan Schuppan osallistui useaan otteeseen Australian Formula 5000 -sarjaan 1970- ja 1980-lukujen vaihteessa. Vuonna 1976 hän voitti Formula 5000 -sarjan.

## Kestävyysajot
Schuppan osallistui useisiin kestävyysajoihin uransa aikana. Vuonna 1983 Le Mansin 24 tunnin ajoon, jonka hän voitti yhdessä Al Holbertin ja Hurley Halwoodin kanssa. Samana vuonna hän voitti All Japan Sports Prototype -sarjan mestaruuden.

## Kunnianosoituksia

Schuppan modifioi katulaillisia urheiluautoja japanilaisella rahoituksella ja vuonna 1994 modifioitu Porsche 962 nimettiin Schuppan 962CR:ksi. Schuppan valittiin vuonna 2006 *Club International des Anchiens Pilotes de Grand Prix F1* -klubiin Monacossa.

## Formula 1 -tulokset

## Lähteet
Keijärvi (järvi Ylöjärvellä)

**Keijärvi**  on Pirkanmaalla Ylöjärven keskustaajamassa sijaitseva järvi. Järvellä on kielletty moottorikäyttöiset ajoneuvot.

## Maantietoa
Järven pinta-ala on 141 hehtaaria eli 1,4 neliökilometriä. Keijärvi alkaa Vaasantien kohdalta ja jatkuu pohjoissuunnassa aina Asuntilaan asti. Keijärvi on tärkeä osa Ylöjärven kaupunkikuvaa ja esimerkiksi Ylöjärven kaupungintalon valtuustosalista aukeaa näkymä järvelle. Se on 3,1 kilometriä pitkä ja 1,0 kilometriä leveä. Järven pohjoispää on kapea ja ilmeeltään lahtimainen järvenosa. Järven keskiosassa itään työntyy lyhyt Runnunlahti. Myös pieni Suojaistenlahti voidaan mainita. Järvellä on kartan mukaan yksi saari, joka sijaitsee Runnunlahden edustalla. Tähän Pukkisaareen tulee rannasta lyhyt pengertie. Saarella on useita rakennuksia.

Järven rantaviivan pituus on 11 kilometriä. Järven länsiranta ja sen pohjoispään itäranta on rakennettu täyteen Ylöjärven keskustaajaman asuinalueita. Muut järvenrannat ovat metsä- tai peltomaata. Itärannassa kohoaa Runnunlahden eteläpuolella kallioinen Isomäki ja lounaisrannan muodostaa Teivaalanharjun rinteet. Keijärven eteläpään halki kulkee Tampere–Seinäjoki-rautatie, joka erottaa Keijärvestä pienen lammen. Keijärven ja kyseisen lammen välillä kulkee venetunneli. Järven vieressä kulkee radan suuntaisena valtatie 3.

## Virkistys ja kalastus
Järven rannalla on kaksi Ylöjärven kaupungin virallista uimarantaa, Aron ranta ja Räikän ranta. Lisäksi Aron rannan tuntumassa on soutuveneranta. Keijärvessä ei saa käyttää motorisoituja kulkuvälineitä.

Keijärven kalalajeihin kuuluvat hauki, ahven, kiiski, muikku, lahna, sorva, ja särki. Siikaa ja muikkua kalastetaan yleisesti verkoilla. Uisteleminen on hieman harvinaisempaa moottorivenekiellosta johtuen, mutta uistellen saatavat kalat ovat siika, hauki, ahven ja lahna. Vesistöön on istutettu kuhaa, järvitaimenta, kirjolohta sekä planktonsiikaa. Keijärven pohjassa on monia lähteitä, jotka voivat heikentää Keijärven jääpeitettä talvisin. Keijärven jäällä liikkuessa pitääkin olla varovainen, vaikka jään paksuus olisi riittävä.


Ylöjärvi Keijärvi Suojastenlahti 20210703 140251.jpg|Suojastenlahden umpeen kasvanutta korteikkoa
Ylöjärvi Keijärvi Suojastenlahti 20210703 140616.jpg|Näkymä Suojastenlahdelta Isomäelle
Ylöjärvi beach - panoramio.jpg|Räikän uimaranta


## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Keijärven valuma-alueeseen (35.313) järvi kuuluu. Järven vedenpinnan korkeus on 144 metriä mpy. Järven länsirantaan laskee taajama-alueelta kaksi ojaa ja järven pohjoispäähän yksi oja. Suurin oja laskee Suojastenlahteen, joka on hyvin rehevöitynyt. Järven laskupuro on Myllypuro, joka alkaa Runnunlahdesta ja laskee yli kolmen kilometrin päässä Näsijärveen ensin Lielahden Nuorlahteen ja siitä edelleen Siivikkalanlahteen.

## Lähteet

## Aiheesta muualla

* Kalapaikka.net
Spirou Charleroi

**Proximus Spirou** (tunnetaan myös nimellä **Spirou Charleroi**) on belgialainen koripalloseura Charleroin kaupungista.

## Historia
Vuonna 1989 perustettiin Spirou Monceau. Vuoden päästä perustamisesta Spirou Charleroi perustettiin seuran tilalle. Vuonna 1992 joukkue pääsi ensimmäisetä kertaa Belgian liigan pudotuspeleihin. Vuonna 1996 seura voitti ensimmäisen merkittävän mestaruuden, kun se voitti Belgian cupin. Myöhemmin samana kautena joukkue voitti Belgian mestaruuden, kun se voitti finaaleissa Base Oostenden. Vuonna 2003 joukkue muutti nykyiselle kotiareenalleen, Spiroudomeen. Kaudeksi 2009–2010 joukkue teki paluun Euroliigaan seitsemän kauden jälkeen.

## Lähteet

## Aiheesta muualla
*Virallinen kotisivu 
*Euroliigan joukkueprofiili
Sebastian van Noyen

**Sebastian van Noyen** (k. 15. kesäkuuta 1557) oli hollantilainen linnoitus- ja sotilasarkkitehti.

Pyhän saksalais-roomalaisen keisarikunnan keisari Kaarle V ja Ranskan kuningas Henrik II kävivät sotaa 1550-luvulla. Ranskan armeija tuhosi vanhanaikaiset linnakkeet Hainaut’n ja Liègen alueelta Belgiasta. Kaarle V määräsi rakennettavaksi uusia. Sebastian van Noyen rakensi uudenaikaisen bastionijärjestelmän tyyppisen linnakkeen, jolle Kaarle V antoi nimen Philippeville poikansa, Espanjan kuninkaan Filip II:n mukaan. Philippevillen linnakkeen ympärille rakentui aikaa myöten pikkukaupunki.

## Lähteet
Laurent Kerusore

**Laurent Kerusore** (s. 25. kesäkuuta 1974 Nantes) on ranskalainen näyttelijä, joka tunnetaan roolistaan Thomas Lenoirina saippuasarjassa *[[Mistralin tuulet]]*. Kerusore on esiintynyt sarjassa vuodesta 2005 lähtien.

## Aiheesta muualla
* Kerusoren viralliset kotisivut 
*
Germán Sánchez

**Germán Sánchez** (s. 4. kesäkuuta 1989 Alicante) on espanjalainen autourheilija. Hän aloitti uransa 16-vuotiaana Espanjan F3-mestaruussarjassa vuonna 2006. Hän voitti Copa de Espana luokan mestaruuden ja sijoittui 13:nneksi pääsarjassa. Hän jatkoi sarjassa vuosina 2007–2008 voittaen pääsarjan mestaruuden vuonna 2008. Vuonna 2009 Sánchez kilpaili Formula 2 -luokassa saavuttaen vain kaksi pistettä sijoittuen sijalle 24. Kauden jälkeen Sánchez ilmoitti vetäytyvänsä autourheilusta toistaiseksi.
Madeiranviistäjä

**Madeiranviistäjä** (*Pterodroma madeira*) on keskikokoinen ulappalintujen lahkoon kuuluva erittäin uhanalainen avomerilintu.

## Koko ja ulkonäkö

Linnun pituus on 32–34 senttimetriä ja siivenkärkien väli 80–86&nbsp;cm. Lähes kokotumma siiven alapinta. Linnun yläpuoli on harmaa ja siinä on tumma W-kuvio. Pitkä, melko terävä pyrstö on päältä yksivärisen vaaleanharmaa ja alapuolelta valkoinen. Rinnansivut ovat heikosti harmaakuvioiset, mikä on hyvä ero samannäköiseen harhailijaan Vyöviistäjään (*Pterodroma mollis*), jonka rintavyö on ehjä.

Lähes täysin samanlaista kapverdenviistäjää (*Pterodroma feae*) hieman pienempi ja sirompi, sen nokka on hennompi ja päälaki vaaleampi. Lajit eivät kuitenkaan ole erotettavissa toisistaan maastossa.

## Levinneisyys ja lisääntyminen

Pesii Madeiran pääsaarella loppukeväästä kesään. Pesimäpaikkoja tunnetaan vain kuusi ja ne sijaitsevat sisämaan vuoristojen kalliohalkeamissa tai lintujen itse kaivamissa pesäonkaloissa kasvillisuuden suojissa noin 1&nbsp;650 metrin korkeudessa. Pesivien parien määräksi on arvioitu 65–80. Pesivät linnut palaavat maalis-huhtikuun taitteessa takaisin pesimäpaikoilleen ja munivat ainokaisen munansa toukokuun puolestavälistä kesäkuun alkuun. Nuori lintu opettelee lentämään lokakuussa. Pesimämenestys on parantunut huomattavasti sitten 1980-luvun ja nykyään lajin kanta on vakaa.

Muualta Madeiralta ja Porto Santon saarelta on löydetty subfossiilisia jäänteitä, mitkä viittaavat siihen, että laji on aikaisemmin ollut laajemmalle levinnyt. Lajin esiintymisestä pesimäajan ulkopuolella tiedetään vain hyvin vähän.

## Ravinto

Ruokavalio koostuu luultavasti pienistä mustekaloista ja kaloista.

## Uhat

Lajin pahin uhka on munia ja poikasia syövät mustarotat (*Rattus rattus*), sekä hautovia emoja saalistavat kissat. Myös lisääntyvä määrä öisin vierailevia turisteja voivat olla häiriöksi pesinnälle, tätä kuitenkin valvovat viranomaiset. Ennen paimenet keräsivät poikasia ravinnoksi ja munakeräilijät munia.

Lajin ainoaa pesimisaluetta uhkaa tutka-asema, jota Nato rakennuttaa lähestölle vuodesta 2009 alkaen.

## Suojeleminen

Onnistunut saalistajien kontrollointi ja tutkimustyö ovat jatkuneet vuodesta 1986 lähtien ja se on nostanut poikastuottoa. Vuonna 2001 suojeluohjelma laajentui, kun Euroopan unionin LIFE-projekti antoi rahoitusta, joka mahdollisti muun muassa 300 hehtaarin kokoisen maa-alueen ostamisen tärkeimmän pesimisalueen ympäriltä. Laji on suojeltu Portugalin laissa ja sen pesimäalueet on suojeltu EU:n Special Protection Areana, sekä ne kuuluvat Madeiran luonnonpuisto Parque Natural da Madeiraan.

Pesimisalueilta on poistettu laiduntava karja ja ekosysteemi on palautunut hyvin, tosin madeiranviistäjä pesii edelleen ainoastaan kielekkeillä, jonne karja ei edes pääse.

## Lähteet

## Aiheesta muualla
* Madeira Wind Birds: Zino's Petrel 
* Madeira Wind Birds: Zino's Petrel Sea Expedition - starting next year
Beat It

**Beat It** on yhdysvaltalaisen laulajan Michael Jacksonin kolmas vuoden 1982 albumilta *[[Thriller]]* julkaistu single. Kappaleen tuottivat Jackson ja Quincy Jones. Jones rohkaisi Jacksonia lisäämään albumille rock-kappaleen, vaikkei Jacksonilla ollut aiemmin ollut kiinnostusta koko tyylilajiin. Jackson kertoi myöhemmin kappaleesta: ”Halusin kirjoittaa sellaisen rock-kappaleen, jonka ostaisin, jos olisin ostamassa rock-kappaletta... lähestyin sitä tällä tavalla ja halusin, että koululaiset ja opiskelijat todella pitäisivät siitä.” Rock-yhtye Van Halenin kitaristi Eddie Van Halen soitti kappaleen kitarasoolon.

## Kappaleet
* **12" Maxi (Epic TA 3258)**
# ”Beat It” – 4:18
# ”Burn This Disco Out” – 3:38
# ”The Jackson 5 – Don’t Stop ’til You Get Enough (live)” – 4:22

* **7" Single (Epic A 3184 02)**
# ”Beat It” – 4:18
# ”Get on the Floor” – 4:44

* **Visionary Single**
CD-puoli:
# ”Beat It” – 4:17
# ”Beat It (Moby’s Sub Mix)” – 6:11
DVD-puoli:
# ”Beat It (musiikkivideo)” – 4:56

## Lähteet
Michael Steele

**Michael Stephen Steele** (s. 19. lokakuuta 1958) on yhdysvaltalainen poliitikko, joka toimi vuosina 2009–2011 Yhdysvaltain republikaanisen puolueen puheenjohtajana. Hän oli ensimmäinen afroamerikkalainen republikaanien puheenjohtaja. Hän on toiminut urallaan myös muun muassa Marylandin varakuvernöörinä vuosina 2003–2007 ja republikaanisen GOPAC-järjestön johtajana vuosina 2007–2009.

Steele syntyi Andrewsin lentotukikohdassa Marylandissä ja hänet adoptoitiin lapsena. Alkoholisoitunut isä kuoli vuonna 1962 ja äiti elätti pojan ja tämän sisaren yksinhuoltajana pienellä pesulatyöntekijän palkalla, kunnes meni uudestaan naimisiin. Perhe oli syvästi katolinen. Steele opiskeli kansainvälistä politiikkaa Johns Hopkinsin yliopistossa ja lakia Georgetownin yliopistossa. Valmistuttuaan vuonna 1991 hän pääsi töihin washingtonilaiseen asianajotoimistoon. Myöhemmin hän perusti oman yrityksensä, Steele Groupin.

Steele aloitti poliittisen uransa 1990-luvulla ja toimi paikallistason luottamustehtävissä omassa piirikunnassaan. Vuonna 2000 hänet valittiin Marylandin republikaanien puheenjohtajaksi ja vuonna 2003 Marylandin varakuvernööriksi. Vuonna 2006 hän pyrki senaattiin, mutta hävisi vastaehdokkaalleen, demokraattien Ben Cardinille.

Steele on naimisissa ja hänellä on kaksi poikaa.

## Lähteet
Totalismi

**Totalismi** voi tarkoittaa seuraavia:

* totalismi, musiikissa 1980-1990-luvulla minimalismille reaktiona syntynyt tyyli
* totalismi psykologiassa, Robert Jay Liftonin luoma käsite, joka ei tarkoita samaa kuin totalitarismi
* totalitarismi, poliittinen käsite
Rocky Anderson

**Ross C. ”Rocky” Anderson** (s. 9. syyskuuta 1951 Logan, Utah) on yhdysvaltalainen demokraattisen puolueen poliitikko. Hän on varsinaiselta ammatiltaan lakimies. Hän valmistui Ogden High Schoolista sekä Utahin ja George Washingtonin yliopistoista. 

Anderson oli kaksi kautta (2000–2008) Salt Lake Cityn pormestarina. Hän on myös entinen kongressiehdokas. Hän on pitänyt George W. Bushia maan historian vaarallisimpana presidenttinä ja sotarikollisena. Hän on puhunut seksuaalivähemmistöjen oikeuksien puolesta. Hänen seuraajakseen pormestarina astui Ralph Becker.

## Lähteet

## Aiheesta muualla
Alva

**Alva** (**Alva-yhtiöt**, ennen **Jyväskylän Energia**) on Jyväskylän kaupungin omistama energiayhtiö. Kaupunki perusti vuonna 1902 Sähkölaitoksen, joka tuotti sähköä höyryvoimalla. Kaukolämmön tuotanto aloitettiin vuonna 1960. Toiminta muuttui 1980 Energialaitos-nimen myötä liikelaitokseksi ja vuonna 1997 Energialaitoksesta tehtiin osakeyhtiö. Yhtiö osti omistajaltaan vesiliiketoiminnan vuonna 2006. Lokakuussa 2019 Jyväskylän Energian nimi muutettiin muotoon "Alva-yhtiöt". Alva tytäryhtiöineen tuottaa ja jakelee sähköä, vettä ja lämpöä omistamissaan verkoissa.

Yhtiö omistaa Alva Rauhalahti Oy:n (ent. Jyväskylän Energiantuotanto Oy, **JYT**). JYT omistaa Rauhalahden ja Savelan voimalaitokset. Alva-yhtiöt on pääomistaja Jyväskylän Voima Oy:ssä, joka rakensi Keljonlahden voimalaitoksen. Alvalla on myös alueellisia lämpölaitoksia eri puolilla Jyväskylää.

Yhtiö on myös osakkaana tuulivoimaa tuottavassa Hyötytuuli Oy:ssä. Vuodesta 2019 alkaen Alva on osakkaana myös Väre Energia Oy:ssä.

## Lähteet

## Aiheesta muualla

* Alvan kotisivut
* Väre Energian kotisivut
Battle Hymns MMXI

__NOTOC__
**Battle Hymns MMXI** on yhdysvaltalaisen metalliyhtye Manowarin yhdestoista studioalbumi, joka julkaistiin marraskuussa 2010. Albumin on tuottanut yhtyeen bassokitaristi Joey DeMaio. Kyseessä on  debyyttialbumin Battle Hymns (1982) uudelleen äänitetty versio.

Albumin kansikuvan on toteuttanut Jan "Örkki" Yrlund.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Eric Adams – laulu
* Karl Logan – kitara
* Joey DeMaio – basso
* Donnie Hamzik – rummut
* Christopher Lee – kertoja (kappale "Dark Avenger")

## Arvostelut
* AllMusic: 
* Imperiumi.net: 

## Lähteet

## Aiheesta muualla
* Battle Hymns MMXI discogs.com -sivustolla
*
I Wanna Dance with Somebody (Who Loves Me)

**I Wanna Dance with Somebody (Who Loves Me)** on Whitney Houstonin vuonna 1987 julkaistu kappale, joka julkaistiin hänen toisella studioalbumillaan, Whitney. Kappale julkaistiin myös singlenä ja siitä tehtiin musiikkivideo. Single nousi Suomen virallisen listan ensimmäiselle sijalle. Kappale palkittiin Grammy-palkinnolla.

## Kappaleet
# I Wanna Dance with Somebody (Who Loves Me) (albumiversio)
# 12" Remix
# 12" Remix — Radio Edit
# Dub Mix Yeah
# Acappella Mix
# Moment of Truth

## Lähteet
Jorge Garbajosa

**Jorge Garbajosa Chaparro** (s. 19. joulukuuta 1977 Torrejón de Ardoz, Madridin maakunta) on espanjalainen aktiiviuransa lopettanut koripalloilija.

## Ura

Garbajosa aloitti pelaamisen TAU Cerámican nuorissa, joista hän nousi edustusjoukkueeseen kaudella 1995–1996. Hän pelasi joukkueessa neljä kautta ennen kuin siirtyi Benetton Trevisoon. Hän voitti joukkueessa kaksi Italian-mestaruutta ja kaudella 2002–2003 Garbajosa nimettiin Euroliigan ykkötähdisöön. Kahden kauden jälkeen Benettonissa Garbajosa siirtyi Unicaja Málagaan, jonka paidassa hän voitti Espanjan-mestaruuden kaudella 2005–2005. Málagan paidassa hänet palkittiin myös Mister Europa -palkinnolla vuonna 2006. 

Samana vuonna Garbajosa siirtyi NBA:han, kun hän teki Toronto Raptorsin kanssa sopimuksen. Hän ehti pelata 67 runkosarjapeliä ennen kuin kärsi pahan loukkaantumisen, joka piti hänet loppukauden sivussa. Kaudella 2006–2007 Garbajosa valittiin yhdessä joukkuetoverinsa Andrea Bargnanin kanssa NBA:n tulokasjoukkueeseen. Kaudella 2007–2008 Garbajosa ehti pelata seitsemän ottelua ennen kuin hänet jouduttiin leikkaamaan. Kauden jälkeen Raptors osti hänen sopimuksensa ja vapautti Garbajosan.

NBA-uransa jälkeen Garbajosa siirtyi venäläisseura Himkiin kaksivuotisella sopimuksella. Kaudella 2008–2009 Garbajosa johdatti joukkueensa aina ULEB Eurocupin finaaliin, jossa se hävisi Lietuvos Rytasille.

Himki ja Garbajosa purkivat sopimuksensa vuoden etuajassa. Elokuussa 2009 hän palasi kotimaahansa ja liittyi Real Madridin riveihin kaksivuotisella sopimuksella. Garbajosa edusti seuraa maaliskuuhun 2011 asti, jolloin hän palasi Unicaja Málagaan. Kesällä 2012 hän ilmoitti lopettavansa ammattilaiskoripalloilun. Hän siirtyi kuitenkin Espanjan koripalloliiton palvelukseen.

Heinäkuussa 2016 Garbanjosa valittiin Espanjan koripalloliiton puheenjohtajaksi. Toukokuussa 2023 hänet valittiin FIBA Europen puheenjohtajaksi.

## Lähteet

## Aiheesta muualla

* NBA:n pelaajaprofiili 
* ACB:n pelaajaprofiili  
* Euroliigan pelaajaprofiili
State Farm Arena

**State Farm Arena** on sisätila-areena Atlantassa, Georgiassa. Se on NBA:ssa pelaavan Atlanta Hawksin kotihalli.

Philips Arena avattiin vuonna 1999 paikalla, jolla vuoteen 1997 asti oli Omni Coliseum. Sen ympäristössä sijaitsevat myös muun muassa CNN:n päämaja CNN Center, Georgia World Congress Center ja Georgia Dome -stadion.

## Tapahtumia
* WCW Nitro
* WWE Royal Rumble
*  2003
*  2007

## Lähteet

## Aiheesta muualla

*Areenan kotisivut
Transformers Animated: The Game

**Transformers Animated: The Game** on Artificial Mind & Movementin kehittämä ja Activisionin julkaisema toimintapeli. Peli on julkaistu vuonna  Nintendo DS:lle.

Peli perustuu televisiosarjaan *[[Transformers: Animated]]*.

## Juoni
Tarina keskittyy televisiosarjan alkujaksoihin, kun pelin ensimmäisellä puoliskolla pelaajan täytyy taistella vihamielisiksi tulleita arobotteja vastaan Sumdacin tehtaalla. Toisella puoliskolla Autobotit seuraavat Megatronia avaruussillan läpi Cybertroniin

## Pelaaminen
Pelissä voi pelata kolmella Autobotilla: Optimus Prime, Bumblebee ja Bulkhead. Roboteilla on omat vahvuutensa ja heikkoutensa: Bumblebee voi hypätä, Optimus Prime voi kiivetä ylös ja alas ja Bulkhead voi rikkoa tiettyjä seiniä tai työntää laatikoita.

## Äänirooleissa

## Vastaanotto
Peli on saanut IGN:n arvostelussa arvosanaksi 7.4/10.

## Lähteet

## Aiheesta muualla
*
Hevossiittola

**Hevossiittola** on hevostalli, jossa kasvatetaan ja jalostetaan hevosia. Useimmat siittolat keinosiementävät hevosiaan, mutta keinosiemennys ei aina onnistu yhtä hyvin kuin astutus. Hevossiittoloissa saattaa olla jopa 50 hevosta, joissaín enemmänkin. Varsat kasvatetaan täysi-ikäisiksi, minkä jälkeen ne joko myydään tai ne jäävät kotitallilleen. Useimmat siittoloiden omistajat haluavat syystä tai toisesta myydä varsan. Tammavarsoja ei aina myydä, koska niitä käytetään varsoittamiseen. Joskus oriitkin jäävät kotitallilleen, jotta niillä voitaisiin astuttaa siittolan tammoja. Eräät siittolat kasvattavat vain valitsemaansa hevosrotua. Siittoloissa voi myös olla hevosia lainassa. Lähes kaikki siittolat perustetaan tietyn rodun jalostumista varten. Eräät siittolat myyvät hevosten lisäksi myös muun muassa hevostarvikkeita ja hevosten rehua.

## Katso myös

*varsominen 
*tiineysaika
*hevosen hoito
Ty Detmer

**Ty Hubert Detmer** (s. 30. lokakuuta 1967 San Marcos, Teksas) on yhdysvaltalainen entinen amerikkalaisen jalkapallon pelaaja. Hän pelasi yliopistotasolla Brigham Youngin yliopistolla ja sai vuonna 1990 Heisman Trophyn. Hän sai NFL-varauksen vuonna 1992 ja aloitti NFL-uransa Green Bay Packers -seurassa.

Detmer pelasi eri NFL-seuroissa pelinrakentajana vuoteen 2005 saakka. Hän on kääntynyt mormoniksi.

## Lähteet

## Aiheesta muualla
* Pro-football-reference.com: Ty Detmer
Pyhän Marian katedraali (Austin)

**Pyhän Marian katedraali** () on roomalaiskatolinen katedraali Austinissa Texasissa Yhdysvalloissa, joka liitettiin National Register of Historic Places -rekisteriin vuonna 1973. Sen rakentaminen aloitettiin vuonna 1872.

## Aiheesta muualla
*Saint Mary's Cathedral
Kansallissymboli

**Kansallissymboleita** ovat esimerkiksi kansallislippu, vaakuna, kansallislaulu ja kansallispäivä. Niiden tehtävänä on korostaa valtion omaleimaisuutta ja eroavaisuutta muihin valtioihin, sekä luoda kansalaisilleen yhdenkuuluvuuden tunnetta yhteisin symbolein. Vanhimmat kansalliset symbolit ovat vaakuna, lippu ja kunniamerkit, niiden rinnalle ovat myöhemmin tulleet muut valtiolliset tunnusmerkit, kuten erilaiset kansalliskasvit ja -eläimet. Valtionpäämies on maansa korkein edustaja ja näin elävä kansallinen symboli.

## Kansallissymboleita
*Luettelo kansalliseläimistä
*Luettelo kansallislauluista
*Luettelo itsenäisten valtioiden vaakunoista
*Luettelo itsenäisten valtioiden lipuista
*Kansallisrunoilija
*Luettelo kansallispuista
*Kansallisruoka
*Kansalliskukka
*Kansalliseepos
*Kansallisurheilu
*Kansakunnan henkilöitymä

## Aiheesta muualla
Apgar-pisteet

**Apgar-pisteet** kehitti vuonna 1952 yhdysvaltalainen lääkäri Virginia Apgar menetelmäksi, jolla voidaan arvioida vastasyntyneen kunto heti syntymän jälkeen minuutin, viiden minuutin ja 10–15 minuutin iässä. Kustakin ominaisuudesta, ärtyvyydestä, sydämen sykkeestä, hengityksestä, lihasjänteydestä ja väristä, annetaan 0–2 pistettä, ja enimmäismäärä on 10, jolloin vastasyntynyt on erinomaisessa kunnossa joko jo heti syntymän jälkeen tai tavallisimmin 10 minuutin kuluttua.

## Lähteet
Yövieras (kappale)

**Yövieras** on Arja Korisevan ensimmäinen single marraskuussa 2009 julkaistulta albumilta Minä taistelen. Se julkaistiin radiosoittoon 25. kesäkuuta 2009. 

Kappaleen on säveltänyt Nylon Beat ja Gimmel -yhtyeiden säveltäjänä tutuksi tullut Risto Asikainen, ja sanoituksen Asikainen on tehnyt yhteistyössä Ile Vainion kanssa. Kappaleen nimi oli alun perin ”Yövaras”, mutta se muutettiin ”Yövieraaksi”.

”Yövieras” nousi avausviikollaan Radio Suomen viidenneksi soitetuimmaksi kappaleeksi ja paikallisradioiden kahdenkymmenen soitetuimman kappaleen listalle se nousi viikolla 31. Radio Suomen soitetuimpien kappaleiden listalla ”Yövieras” pysyi kymmenen viikkoa ja paikallisradioiden TOP 20 -listalla seitsemän viikkoa.

Yövieras on julkaistu Hittiparaati 13 sekä Iskelmän 20 radiohittiä, vol 11 -kokoelmalevyillä.

## Listasijoitukset
Chico Xavier

**Francisco ”Chico” de Paula Cândido Xavier** (2. huhtikuuta 1910 – 30. kesäkuuta 2002) oli brasilialainen meedio. Hän tuli tunnetuksi muun muassa automaattikirjoituksesta. Hän esimerkiksi kirjoitti lukuisia runoja, jotka hän väitti ottaneensa vastaan kuolleilta brasilialaisilta runoilijoilta. Hän myös toivoi kuolevansa juhlapäivänä. Lopulta hän kuolikin sydänvaivoihin samana päivänä, kun Brasilian jalkapallomaajoukkue voitti maailmanmestaruuden. 

Minasgeraisilainen Xavier näki lapsena näkyjä ja kuuli ääniä. Xavier alkoi tutkia Allan Kardec’n opetuksia ja päätti omistaa elämänsä työlle meediona. Hän kirjoitti lukuisia teoksia. Enemmistö niistä käsittelee hengellisiä aiheita, mutta Xavier julkaisi myös muita teoksia, jotka hän väitti saaneensa henkimaailmasta. Kirjoja on myyty arvioidut 50 miljoonaa kappaletta.

Xavier nousi keskeiseksi hahmoksi maansa spiritistisissä piireissä. Hänen henkioppaansa nimi oli Emmanuel. Arvostelijat pitivät häntä epileptikkona, mutta hänen lääkärinsä kiisti väitteen. Vuonna 1979 Xavierin väitettiin saaneen yliluonnollisin keinoin todistuksen murhan uhrilta. Todistus hyväksyttiin oikeudessa, ja sen pohjalta alun perin murhaajana pidetty henkilö vapautettiin.

## Lähteet
* Obituary: Chico Xavier. *The Guardian*. 
* Chico Xavier, the pope of Spiritism. *Brazzil.com*. 

### Viitteet

## Aiheesta muualla
Kiss Alive/35 World Tour

**KISS Alive 35/World Tour** oli Kiss-yhtyeen 28. kiertue. Kiertue oli yhtyeen läpimurtolevyn, *[[Alive!]]*n juhlakiertue. Kiertueella soitettiin levy alusta loppuun, ja se oli show’n virallinen runko. Kiertueen aikana yhtyeellä oli yllään *[[Destroyer]]*-kiertueen aikaisista puvuista modifioidut esiintymisasut, jollaisia yhtye käytti myös Psycho Circus- ja Farewell Tour -kiertueilla 1998-2002. Yhtye konsertoi kiertueella myös ensimmäistä kertaa Euroopassa sitten vuosien 1998-1999 välisen Psycho Circus -kiertueen ja esiintyi myös kahdesti Helsingin Hartwall Areenalla. Kiertueella yhtyeen kokoonpanoon kuuluivat Paul Stanley (rytmikitara/laulu), Gene Simmons (bassokitara/laulu), Tommy Thayer (soolokitara/laulu) ja Eric Singer (rummut/laulu). Kiertue alkoi Melbourne Grand Pix Circuit -tapahtumasta Australiassa.

## Settilista
### Australia/Uusi-Seelanti
#"Deuce"
#"Shout It Out Loud"
#"C'mon And Love Me"
#"Lick It Up"
#"I Love It Loud"
#"Calling Dr. Love"
#"Tommy Thayerin kitarasoolo"
#"Shock Me"
#"Let Me Go, Rock n' Roll"
#"Firehouse & Gene Simmonsin tulennielentä"
#"100,000 Years"
#"Eric Singerin rumpusoolo"
#"Gene Simmonsin bassosoolo, verensylkeminen"
#"God of Thunder"
#"Black Diamond"
#"Love Gun"
#"Detroit Rock City"
#"Shandi" (Paul Stanleyn yksin esittämänä)
#"I Was Made For Lovin' You"
#"Rock And Roll All Nite"

### Eurooppa/Etelä-Amerikka

"The Who - Won't Let Fooled Again" (Intro)
#"Deuce"
#"Strutter"
#"Got to Choose"
#"Hotter Than Hell & Gene Simmonsin tulennielentä"
#"Nothin' To Lose"
#"C'mon And Love Me"
#"Parasite"
#"She"
#"Tommy Thayerin kitarasoolo"
#"100,000 Years"
#"Eric Singerin rumpusoolo"
#"Cold Gin" 
#"Let Me Go, Rock N' Roll"
#"Black Diamond"
#"Rock And Roll All Nite"

### Encoret
#"Shout It Out Loud
#"Lick It Up"
#"Gene Simmonsin bassosoolo"
#"I Love It Loud"
#"I Was Made For Lovin' You"
#"Love Gun"
#"Detroit Rock City"
#"God Gave Rock N' Roll To You II" (alkoi soida konsertin loputtua)

### Pohjois-Amerikka
#"The Who - Won't Let Fooled Again" (Intro)
#"Deuce"
#"Strutter"
#"Got to Choose"
#"Hotter Than Hell"
#"Nothin' To Lose"
#"C'mon And Love Me"
#"Parasite"
#"She"
#"Tommy Thayerin kitarasoolo"
#"Watchin' You"
#"100,000 Years"
#"Eric Singerin rumpusoolo"
#"Cold Gin"
#"Let Me Go, Rock N' Roll"
#"Led Zeppelin - Stairway To Heaven" (Intro)
#"Black Diamond"
#"Forever"
#"Rock And Roll All Nite"

### Encoret
#"Shout It Out Loud"
#"Lick It Up"
#"Gene Simmonsin bassosoolo"
#"I Love It Loud"
#"I Was Made For Lovin' You"
#"Love Gun" 
#"Detroit Rock City"
#"God Gave Rock N' Roll To You II"

## Kokoonpano
* Paul Stanley - rytmikitara, laulu
* Gene Simmons - bassokitara, laulu
* Tommy Thayer - soolokitara, laulu
* Eric Singer - rummut, laulu
Virginia Apgar

**Virginia Apgar** (7. kesäkuuta 1909 – 7. elokuuta 1974) oli yhdysvaltalainen lääkäri, joka erikoistui anestesiaan ja pediatriaan. Hän kehitti erityisesti neonatologian perusteita, ja hänet muistetaan vastasyntyneen kunnon arviointiin käytettävien Apgar-pisteiden kehittäjänä.

## Lähteet

## Aiheesta muualla
Sodan ja Fasisminvastainen Työ

**Sodan ja Fasisminvastainen Työ** (SFT) on suomalainen vuonna 1959 perustettu antifasistinen järjestö. SFT:n puheenjohtaja on Timo Kangasmaa. SFT kuuluu Demokraattiseen Sivistysliittoon. SFT on vuodesta 2002 alkaen ollut yksi *[[Kansan ääni (2002)|Kansan ääni]]* -lehden julkaisijajärjestöistä. 2000-luvulla järjestö on vastustanut Suomen Nato-jäsenyyttä ja osallistumista Naton rauhankumppanuus-ohjelmaan.

## Historia
SFT:n perustamista edelsi antifasistinen komitea, joka toimi lähinnä entisten poliittisten vankien ja muiden sotienaikaisten fasisminvastustajien etujärjestönä. SFT jatkoi tätä työtä, mutta uuden järjestön keskeisin toimintamuoto oli alusta alkaen äärioikeistolaisen liikehdinnän seuraaminen ja siitä tiedottaminen.

SFT perustettiin 6. joulukuuta 1959 Vastarintataistelijoiden kansainvälisen liiton (FIR) suomalaiseksi jäsenjärjestöksi. Perustajat olivat pääasiassa jatkosodan aikana vastarintaliikkeessä ja sen jälkeen Punaisessa Valpossa sekä Neuvostoliiton vakoilutehtävissä toimineita. SFT:n perustamiseen vaikuttivat aktiivisesti muun muassa Eino Laakso ja Nestori Parkkari. Neuvostoliittoa palvelleilla oli vahva edustus etenkin Turun osastossa, jota johti vakoilusta kiinnikin jäänyt Veikko Koskinen. SFT:n perustaminen oli jatkoa Suomen Toverikuntien Liiton piirissä aiemmin tehdylle työlle. Suojelupoliisi seurasi SFT:n toimintaa aktiivisesti perustamisesta alkaen. Tarkkailu johtui liiton aktiivien menneisyydestä ja yleisestä kaikkiin kommunisteihin kohdistuneesta seurannasta. Supon etsivät eivät saaneet selville raskauttavia asioita ja järjestön toiminta vaikuttaa tutkija Kimmo Rentolan mukaan koostuneen ennen kaikkea vanhojen muistojen vaalimisesta.

SFT sai FIR:ltä aineistoa äärioikeistolaisesta liikehdinnästä ja järjestö osallistui ajoittain FIR:n kongresseihin. SFT teki läheistä yhteistyötä myös Neuvostoliiton sotaveteraanikomitean kanssa. SFT teki pitkään yhteistyötä Suomen Rauhanpuolustajien kanssa. 1970-luvulla järjestö antoi tukensa muun muassa sotapropagandan kieltämistä ajaneelle rauhanlakihankkeelle. Rauhanpuolustajien tavoin SFT vaati usein viranomaisilta toimenpiteitä neuvostovastaisia esiintymisiä vastaan.

Eräs SFT:n hankkeista oli syyskuussa 1963 Malmin hautausmaalla paljastettu Fasismin vastustajien muistomerkki.

Vuodesta 1967 alkaen SFT järjesti toveripäiviä, jotka käsittivät muun muassa seminaareja ja ohjelmallisia esityksiä. Esimerkiksi Tampereen toveripäiville kerääntyi toukokuussa 1974 yli tuhat osanottajaa.

Vuonna 1971 SFT muutti sääntöjään siten, että järjestöön saivat liittyä myös nuoremman sukupolven antifasistit, joilla ei ollut kokemusta sotienaikaisesta vastarinnasta. SFT:n aktiivit tekivät työtään tunnetuksi muun muassa pitämällä alustuksia nuorisojärjestöjen tilaisuuksissa.

Vuosikokouksessa 1. huhtikuuta 1988 SFT antoi tukensa Kommunistien keskusneuvostolle ja kehotti kaikkia jäseniään osallistumaan toukokuussa pidettyyn kommunistien neuvottelutilaisuuteen, jossa perustettiin Kommunistinen Työväenpuolue.

## Puheenjohtajat
* Eino Laakso
* Timo Kangasmaa

## Sihteerit
* Eino Kujanpää
* Kaisa Junttila

## Lähteet
Blake Griffin

**Blake Austin Griffin** (s. 16. maaliskuuta 1989 Oklahoma City, Oklahoma) on yhdysvaltalainen koripalloilija, pelipaikaltaan iso laitahyökkääjä. Hänen viimeinen seurajoukkueensa oli Boston Celtics. Nykyään Griffin on eläkkeellä. Griffin osallistui vuoden , jossa hän oli tilaisuuden ensimmäinen varaus.

NBA:n nimekkäimpiin pelaajiin kuuluva Griffin menetti loukkaantumisten vuoksi mahdollisuutensa kilpailla paikasta Yhdysvaltain maajoukkueessa sekä Lontoon 2012 että Rion 2016 kesäolympialaisiin.

## Ura
### Lukio
Griffin pelasi lukiokoripalloa Oklahoma Christian Schoolissa, jossa hän voitti neljä osavaltion mestaruutta. Kaudella 2004–2005 hänet nimettiin "Little All-City All-State" tähdistöön. Seuraavalla kaudella The Oklahoman nimesi hänet vuoden pelaajaksi. Tulsa World valisi Griffinin Boys All-State First Teamiin. Kaudella 2006–2007 The Oklahoman ja Tulsa World valitsivat Griffinin vuoden pelaajaksi.

### Yliopisto
Ensimmäisellä yliopistokaudellaan Griffin teki Oklahoma Soonersin paidassa 14,7 pistettä ja otti 9,1 levypalloa ottelua kohden. Hänet nimettiin Big 12 Conferencen ykköstähdistöön ja All Rookie First Teamiin. 

Kaudella 2008–2009 Griffin teki keskimäärin 22,7 pistettä ottelua kohden ja otti 14,4 levypalloa ottelua kohden. Big 12 Conference valitsi hänet vuoden pelaajaksi ja hän oli kauden paras levypallopelaaja koko maassa.

### NBA-ura
Griffin osallistui vuoden , jossa Los Angeles Clippers varasi hänet koko tilaisuuden ensimmäisenä pelaajana. Griffin ei kuitenkaan päässyt pelaamaan lainkaan avauskaudellaan, sillä hän loukkaantui ennen kauden alkua.

Virallisesti Griffin pelasi tulokaskautensa vasta kaudella 2010–2011, jolloin hänet myös valittiin .

Griffin oli kaudella 2015–2016 reisilihasvamman vuoksi sivussa pelikentiltä. Loukkaantumisestaan melko lailla toivuttuaan hän kuitenkin löi torontolaisessa ravintolassa ollessaan 23. tammikuuta 2016 Clippersin varustepäällikköä ja loukkasi kätensä 4–6 viikon sairausloman mittaisesti. Griffin sai teostaan neljän ottelun pelikiellon ja menetti palkastaan noin 0,9 miljoonaa dollaria.

Tammikuussa 2018 Griffin siirtyi Detroit Pistonsiin. Hän siirtyi Brooklyn Netsiin maaliskuussa 2021.

## Yksityiselämä
Blake Griffinin veli, Taylor Griffin, on myös ammattilaiskoripalloilija. Hänet valittiin samana vuonna NBA:han kuin Blakekin. Griffinien isä on tummaihoinen, mutta äiti on valkoihoinen.

## Lähteet

## Aiheesta muualla

* NBA:n pelaajaprofiili
Puhkuri

**Puhkuri** on hevosten krooninen keuhkosairaus, joka muistuttaa ihmisen astmaa.

## Oireet
Puhkurin selkeimpiä oireita ovat hevosen jatkuva yskä sekä työläs uloshengitys. Hevosen keuhkoihin kerääntyy limaa, mikä aiheuttaa hengitysvaikeudet. Limaa saattaa tulla ulos sierainten kautta, eli hevonen on räkäinen. Pitkälle edenneessä puhkurissa hevosen kupeisiin kehittyy silmin nähtävä viisto ura, *puhkurinviiva*, joka johtuu hevosen työlääseen hengitykseensä käyttämien vatsalihasten ylikehittymisestä.   

Yleensä oireet ovat pahimmillaan keväällä siitepölyaikaan, koska hevonen reagoi allergisesti kaikenlaiseen pölyyn. Oireita voidaan lievittää erilaisilla limaa irrottavilla tai hengitysteitä laajentavilla valmisteilla. Varsinaisena lääkkeenä oireisiin voidaan käyttää kortisonia. Jatkuva kortisonin käyttö ei kuitenkaan ole suositeltavaa. 

Parantavaa hoitoa puhkuriin ei ole. Tehokkain keino oireiden pitämiseen kurissa on hevosen pitäminen mahdollisimman paljon ulkona, esimerkiksi pihattotallissa.

## Syyt
Puhkuri saattaa liittyä talli-ilmaan tai esimerkiksi pölyiseen tai homeiseen rehuun. Periaatteessa puhkuri on jatkuva hengitystieinfektio, ihmisen astman tapaan. Huonolaatuisessa talli-ilmassa sekä rehussa on mikrobeja ja hiukkasia, jotka ärsyttävät hengitysteitä ja pahentavat tulehdusreaktiota. Puhkuria sairastavan hevosen ruokinnassa onkin kiinnitettävä huomiota rehun laatuun. Pölyävää heinää ei tule syöttää, tai se on ensin kasteltava märäksi, jolloin hevonen ei syödessään hengitä pölyä. Homeista heinää ei saa koskaan syöttää hevoselle, kärsi se puhkurista tai ei.

## Lähteet
Vai Sikahema

**Vai S. Sikahema** (s. 29. elokuuta 1962 Nukuʻalofa) on tongalaissyntyinen uransa lopettanut amerikkalaisen jalkapallon pelaaja. Hänestä tuli vuonna 1986 ensimmäinen tongalainen NFL-pelaaja.

Sikahema aloitti amerikkalaisen jalkapallon high schoolissa, ja jatkoi Brigham Youngin yliopiston joukkueessa. NFL:ään hänet varattiin kymmenennellä kierroksella vuoden 1986 , tilaisuuden 254. pelaajana.

Potkunpalauttajana sekä keskushyökkääjänä pelanneen Sikaheman seuroja NFL:ssä olivat Arizona Cardinals (1986–1990), Green Bay Packers (1991) ja Philadelphia Eagles (1992–1993). Hänet valittiin sarjan tähdistöotteluun Pro Bowliin vuosina 1986 ja 1987. 

## Muuta

Sikahema kasvoi Yhdysvalloissa, mutta lukee ja puhuu sujuvasti tongaa. Peliuransa jälkeen hän on toiminut selostajana sekä toimittajana. 

Hän on uskonnoltaan mormoni.

## Lähteet

## Aiheesta muualla
* Pro-football-reference.com: Vai Sikahema Statistics
Alexandre Fabre

**Alexandre Fabre** on ranskalainen näyttelijä.

## Filmografia
### Teatteri

*Premier amour
*Derrière chez moi 
*Nuit dantesque
*Ionesco-Pinget-Soulier
*La belle et la bête
*Cyrano de bergerac
*Le fusil de chasse
*La chanson de fortunio
*Gulliver
*Bergson / Feydeau
*Opérette brazzavillois
*Danse de chambre
*Rabelaisien
*Les dix petits negres
*Neronissime, ou l’empereur s’amuse
*Don juan
*La route de los Angeles

*Le sopha
*Voyage en bourgeoisie
*L’inutile beauté
*L’invite
*Architruc
*Les vignerons de la première heure
*Délire a deux
*Hodja
*Le théâtre d’arlequin
*En attendant Godot
*Les trois mousquetaires
*La vie de Galilée
*La mouette
*Les immigres
*Ton nom dans le feu des nuées, Elisabeth
*Partage  midi
*Les 3 mousquetaires

### Elokuvat
*1975 French connection 2
*1976 Le plein de super
*1980 Journal d' une maison de correction
*1983 Cap canaille
*1984 Le juge
*2001 De l' histoire ancienne

### Televisio
*2004- Mistralin tuulet

## Aiheesta muualla
* Alexandre Fabren virallinen kotisivu 
*
Tampereen teknillinen museo

**Tampereen teknillinen museo** oli tekniikan museo Tampereella. Museo perustettiin vuonna 1949. Nykyään toimintaa jatkaa Museokeskus Vapriikki, jonka hallussa museon tulipalolta säilynyt esineistö on.

## Museon historia
Tampereen teknillisen museon taustalla oli keräilijän, kelloseppämestarisähköteknikko Juho Holmstén-Heiniön yksityinen tekninen kokoelma. Hän laittoi kokoelmansa esille liikkeensä yhteyteen vuonna 1883. Vuodesta 1915 lähtien Holmstén-Heiniön Tampereen Käsityö- ja tehdasyhdistykselle lahjoittama kokoelma oli esillä yhdistyksen toimitiloissa. Vuonna 1949 perustetun museon alkuvuosina kokoelmien keruussa painottuivat tekniset keksinnöt sekä teollisuuden voima- ja työstökoneet. Teknillinen museo toimi Frenckellin pannuhuoneessa vuodesta 1958 lähtien. 

Tampereen kunnallinen museotoimi perustettiin vuonna 1969, Teknillinen museo tuli sen alaisuuteen. Toiminnan pääpaino siirtyi koneistuksesta ja tuotantoprosessin kuvaamisesta tuotteeseen. Museo oli vuodesta 1971 lähtien Itsenäisyydenkadulla. Museon viimeiseksi jääneenä toimintavuonna 1989 sen ajoneuvokokoelmaan kuului 26 autoa, 14 moottoripyörää, kuusi traktoria ja 15 polkupyörää. Kokoelman vanhin auto oli Silent Northern -henkilöauto vuodelta 1902.

Museo paloi vuonna 1989, ja palossa tuhoutui kaikkiaan noin 26&nbsp;000 näyttelyesinettä, muun muassa tamperelaisten tekstiilitehtaiden näytekankaat, tamperelaisten kenkätehtaiden esittelykengät ja Amurin työläismuseokortteliin varatut konservoidut esineet.

## Lähteet
*Kokoelmapoliittinen ohjelma 2009 - Tampereen kaupungin museopalvelut / Historialliset museot 

### Viitteet

## Aiheesta muualla
*''Teknillinen museo'', lyhyt dokumentti Tampereen teknillisestä museosta; 1962
Saturday Night Theatre

**Saturday Night Theatre** oli BBC:n esittämä brittiläinen radiokuunnelmasarja, jota esitettiin 1943&ndash;1996. Sarjassa esitettyt kuunnelmat edustivat kaikkia lajityyppejä, ja joukossa oli sekä alkuperäiskäsikirjoituksia että aikaisempien teosten dramatisointeja. Sarjan ensimmäisen kuunnelman lähetti BBC Home Service 3. huhtikuuta 1943, ja tuolloin esitettiin Dorothy L. Sayersin teokseen pohjautuva *The Man With No Face*. Viimeinen kuunnelma lähetettiin 29. kesäkuuta 1996.

Yksittäisistä kirjailijoista eniten kuunnelmia kuultiin J. B. Priestlyltä, jonka töitä esitettiin kaikkiaan 33 kertaa. Useita kuunnelmia tehtiin myös muun muassa Edgar Wallacen, Agatha Christien, J. M. Barrien, W. Somerset Maughamin, P. G. Wodehousen ja Nevil Shuten teosten pohjalta.

Suurin osa kuunnelmista oli kestoltaan 90 minuuttia, ja kaikkiaan lähetyksiä oli 2&nbsp;620. Näistä tehtyjä taltiointeja BBC:n arkistosta löytyy virallisesti 235 kappaletta.

## Lähteet
Kuningas Williamin saari

**Kuningas Williamin saari**, aiemmin **Kuningas Williamin maa**, **Kuningas Vilhelmin maa** () on saari pohjoisessa Kanadassa, Nunavutissa, Kitikmeotin alueella. Saaren pinta-ala on noin 13&nbsp;111&nbsp;km², se on 61. suurin saari maailmassa ja 15. suurin Kanadassa. Saarella on 1&nbsp;064 asukasta, jotka kaikki asuvat saaren ainoassa kylässä, Gjoa Havenissa. 

Saaren itäpuolella sijaitsevat James Rossin salmi, Raensalmi ja Boothian niemimaa, lännessä Victoriansalmi ja Victoriansaari, etelässä Simpsoninsalmi, Toddinsaari ja Adelaiden niemimaa ja lounaispuolella Queen Maud Gulf.

Saaren pinnanmuodot ovat pohjoisessa Victory Point, lännessä Gore Point, Point Le Vesconte, Erebus Bay ja Terror Bay, etelässä Douglas Bay, Booth Point, ja Gjoa Havenin kylä. 

Inuiitit ovat asuneet saarella sukupolvien ajan. Tutkimusmatkailija John Ross saapui saarelle vuonna 1830. Hän luuli aluetta niemimaaksi ja nimesi sen Britannian kuninkaan Vilhelm IV mukaan. Lukuisat tutkimusmatkailijat etsiessään luoteisväylää ovat leiriytyneet saarelle talven ajaksi. John Franklinin retkikunnan laivat juuttuivat jäihin saaren luoteispuolella. Tämän seurauksena miehistö hylkäsi laivat ja he yrittivät kävellen päästä mantereelle, mutta suurin osa miehistä menehtyi matkalla. Kaksi retkikunnan miehistä on haudattu Hall Pointiin saaren etelärannikolle. Saari tunnetaan myös suuresta tundrakaribukannastaan, joka viettää saarella kesäkauden, ja joka muuttaa takaisin mantereelle syksyllä. Ilmaston lämpenemisestä johtuen saarelle on muuttanut uusia eläinlajeja. Saarella on tavattu vuoden 2005 jälkeen ensimmäistä kertaa harmaakarhuja ja ahmoja.

Vuonna 1903 tutkimusmatkailija Roald Amundsen oli etsimässä luoteisväylää, mutta talven tullen hän leiriytyi saaren eteläpuolella sijaitsevassa luonnon muovaamassa satamassa, joka nykyisin tunnetaan Gjoa Havenina. Hän vietti alueella kaikkiaan kaksi talvea ja oppi paikaillisilta inuiiteilta arktisen selviytymisen keinoja, jotka osoittautuivat elintärkeiksi hänen myöhemmin suorittamallaan etelämantereen valloituksella. Amundsen vietti alueella kaikkiaan 22 kuukautta.

## Lähteet
Nitrosyylirikkihappo

**Nitrosyylirikkihappo** (NOHSO4) on rikkihapon johdannainen. Ainetta muodostuu sivutuotteena valmistettaessa rikkihappoa lyijykammioprosessin avulla.

## Ominaisuuksia
Nitrosyylirikkihappoa käytetään usein rikkihappoliuoksena. Yhdiste on vahvasti hapettava ja saattaa reagoida hyvin voimakkaasti emästen ja hapettuvien orgaanisten yhdisteiden kanssa. Nitrosyylirikkihappo syövyttää metalleja vapauttaen vetykaasua. Joutuessaan kosketuksiin veden kanssa yhdiste hydrolysoituu rikkihapoksi ja typpihapokkeeksi. 

## Valmistus ja käyttö
Nitrosyylirikkihappoa voidaan pitää happoanhydridinä. Sitä voidaan valmistaa rikkihaposta ja typpihapokkeesta tai rikkihapokkeesta ja typpihaposta. Kummassakin tapauksessa reaktio tulee suorittaa vedettömissä olosuhteissa, koska yhdiste hajoaa hyvin nopeasti joutuessaan kosketuksiin veden kanssa. 
:H2SO4 + HNO2 → NOHSO4 + H2O
:H2SO3 + HNO3 → NOHSO4 + H2O

Valmistettaessa rikkihappoa lyijykammioprosessilla katalyyttinä käytettävä typpidioksidi voi reagoida veden ja rikkidioksidin kanssa muodostaen nitrosyylirikkihappoa ja typpihapoketta. Syntynyt yhdiste kiteytyy kellanvalkoisina rombisina kiteinä. 

Nitrosyylirikkihappoa käytetään valmistettaessa atsoväriaineita. Erityisesti yhdistettä käytetään, kun väriainesynteesissä käytettävä amiini on vain heikosti emäksinen. Atsoyhdisteiden synteesissä voidaan käyttää valmista nitrosyylirikkihappoa tai liuottaa natriumnitriittiä rikkihappoon, jolloin muodostaa nitrosyylirikkihappoa. 

## Lähteet
Bobby Vinton (vuoden 1978 albumi)

__NOTOC__
**Bobby Vinton** on Bobby Vintonin vuonna 1978 julkaistu kokoelmalevy.

## Kappaleet
### A-Puoli
# 
# 
# 
# 
# 

### B-puoli
# 
# 
# 
# 

## Aiheesta muualla
* ''Bobby Vinton'' discogs.com -sivustolla
Bobby Vinton Sings the Golden Decade of Love

**Bobby Vinton Sings the Golden Decade of Love** on Bobby Vintonin kahden LP-levyn kokoelma, joka julkaistiin 1975. 

## Kappaleet
### Puoli 1
# Mr. Blue - (DeWayne Blackwell) - 2:24
# The Twelfth of Never - (Paul Francis Webster, Jerry Livingston) - 2:08
# Tears on My Pillow - (Sylvester Bradford, Al Lewis) - 2:12
# My Special Angel - (Jimmy Duncan) - 3:02
# Gone - (S. Rogers) - 2:09

### Puoli 2
# It's All in the Game - (Carl Sigman, Charles G. Dawes) - 2:16
# Till (song)|Till - (Carl Sigman, Charles Danvers) - 2:58
# Sincerely - (Alan Freed, Harvey Fuqua) - 3:04
# Just a Dream - (Jimmy Clanton, Cosimo Natassh) - 2:52
# A Thousand Miles Away - (James Sheppard, William Miller) - 2:14

### Puoli 3
# I'll Remember (In the Still of the Nite) - (Fred Parris) - 2:58
# Earth Angel (Will You Be Mine) - (Curtis Williams, Gaynel Hodge, Jesse Belvin) - 2:11
# Teardrops - (Roy Calhoun, Barry Goldor, Edwin Charles, Helen Stanley) - 2:13
# Silhouettes (song)|Silhouettes - (Frank Slay, Jr., Bob Crewe) - 2:57
# The End of the World (Skeeter Davis song)|The End of the World - (Sylvia Dee, Arthur Kent) - 2:57

### Puoli 4
# The Great Pretender - (Buck Ram) - 2:50
# Over the Mountain (Across the Sea) - (Rex Garvin) - 2:24
# Only You (And You Alone) - (Buck Ram, Ande Rand) - 2:24
# Goodnight My Love (1956 song)|Goodnight My Love (Pleasant Dreams) - (George Motola, John Marascalco) - 2:19

## Sijoitukset
Albumilista - Billboard (North America)
Mies hevosena

**Mies hevosena** on (*A Man Called Horse*) on vuonna 1970 valmistunut yhdysvaltalainen myöhäiswestern, jonka pääosassa nähdään Richard Harris Elliot Silversteinin ohjastamana. 

Elokuva herätti ilmestyessään kohua elokuvan sisältämien kidutuspitoisten initiaatioriittien takia.

## Juoni
Englantilainen lordi (Harris) joutuu sioux-intiaanien vangiksi, ja nämä kohtelevat häntä kuin hevosta. Hän opettelee näiden kielen ja kulttuurin ja muuttuu muutenkin yhteisön jäseneksi.

## Rooleissa

## Arvioita
*[[Video-opas|Video-oppaassa]]* vuodelta 1994 Kari Salminen luonnehti elokuvaa autenttisuuttaan mainostavaksi myöhäiswesterniksi, joka sisältää ”karamellikuvia, kansatieteellistä rihkamaa, sadomasokistisia miehuuskokeita ja historian oikolukua yhdessä paketissa”. Hän antoi elokuvalle kolme tähteä viidestä, mikä vastaa sanallista arviota ”hyvä”. *Helsingin Sanomien* Mikael Fränti kirjoitti: ”Silverstein kehittelee intiaaninäkökulmaa, mutta lopulta kuitenkin valkoinen mies puhdistaa jauhot, ja siouxit kuvataan kasvottomiksi raakalaisiksi.” Hänestä intiaaniyhteisön kuvaus jää pinnalliseksi ja elokuva näyttäytyy väkivaltaisena, jopa vastenmielisenä.

## Lähteet

## Aiheesta muualla
* 
*
Amarcord

**Amarcord** on Federico Fellinin ohjaama osin omaelämäkerrallinen elokuva vuodelta 1973. Kirpeän komediallinen elokuva kertoo värikkään henkilögallerian vaiheista Fellinin kotikaupunkia Riminiä muistuttavassa kuvitteellisessa Borgossa 1930-luvun fasistisessa Italiassa. *Amarcord* (*a m'arcòrd*) on romagnolinkielinen ilmaus lauseelle "Minä muistan".

*Amarcord* voitti parhaan ulkomaisen elokuvan Oscarin 1974. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi *Amarcordin* kaikkien aikojen sadan parhaan komedian listalle. 

## Lähteet